Ce medii de admitere au fost la liceele militare în anii trecuţi
În mai puţin de o lună elevii de clasa a VIII - a vor susţine examenul de admitere pentru liceu. Elevii care îşi doresc o carieră în Armata Română se pot înscrie în învăţământul liceal militar. Iată ce trebuie să ştii dacă vrei să urmezi o carieră militară.
- Verişorul Raisei, criminal la 15 ani. Băiatul a recunoscut tot. Cum a primit tatăl său vestea: "A greşit, e copilul meu!"
Admiterea în colegiile naţionale militare se adreseaza acelor candidaţi care au fost declaraţi „ADMIS” la Evaluarea Naţională. Potrivit calendarului oficial, proba de verificare a cunoştinţelor a fost organizată anul acesta pe data de 24 mai.
Ce licee militare sunt în România
Studiile au o durată de 4 ani (clasele IX-XII) şi se finalizează cu obţinerea diplomei de bacalaureat şi participarea la concursurile de admitere în instituţiile de învăţământ superior militar sau înmatricularea în învăţământul postliceal militar de formare a maiştrilor militari. Pe toată durata pregătirii în liceul militar, elevii beneficiază de şcolarizare, cazare, masa, echipament, transport dus-întors pe perioada vacanţelor şi asistenţă medicală gratuite.
Poţi opta pentru cel mult cinci licee naţionale militare, în ordinea preferinţelor:
- Colegiul Naţional Militar "Mihai Viteazul" – Alba Iulia
- Colegiul Naţional Militar "Dimitrie Cantemir" – Breaza
- Colegiul Naţional Militar "Ştefan cel Mare" – Câmpulung Moldovenesc
- Colegiul Naţional Militar "Tudor Vladimirescu" – Craiova
- Colegiul Naţional Militar "Alexandru Ioan Cuza" – Constanţa
Cea mai mică medie de admitere la un liceu militar în 2023
Cea mai mare medie de admitere de anul trecut a fost 9.98, la Colegiul Național Militar „Mihai Viteazul”, Alba Iulia, acolo unde rata de promovare la Bacalaureat 2023 a fost de 100%.
Ce trebuie să faci ca să intri la liceul militar
- te înscrii online, pe site-ul www.recrutaremapn.ro sau te deplasezi împreună cu unul dintre părinţi (sau cu reprezentantul legal) la biroul informare-recrutare din cadrul centrului militar din judeţul/sectorul de domiciliu, pentru a obţine informatii privind oferta educaţională, condiţiile de recrutare, selectie şi admitere, precum şi pentru a beneficia de consiliere şi indrumare din partea personalului recrutor;
- urmezi indicaţiile personalului recrutor şi aştepţi să fii anunţat(ă) în legătură cu data, ora şi locul în care trebuie să te prezinţi pentru probele de selecţie;
- participi la selecţie în cadrul centrului zonal de selecţie şi orientare de care aparţii, conform precizărilor primite de la recrutor; selecţia durează o zi şi constă în probe psihologice (test de aptitudini şi chestionar de personalitate), probe fizice (traseu utilitar-aplicativ şi alergare de rezistenţă) şi interviu de evaluare finală;
- dacă eşti declarat(ă) „Admis” la probele de mai sus, efectuezi examinarea medicală în unităţi sanitare ale Ministerului Apărării Naţionale, conform indicaţiilor primite;
- rezultatul selecţiei indică în ce măsura poţi face faţă cerinţelor profesiei militare şi mediului militar, este confidenţial şi are caracter eliminatoriu;
- după ce eşti declarat „Apt” la examinarea medicală, trebuie să completezi dosarul de candidat cu documentele solicitate de recrutor, în scopul certificării îndeplinirii condiţiilor şi criteriilor de recrutare.
Alte informaţii utile pentru elevi şi părinţi
Calendar admitere la liceu 2024
- 11 – 12, 15 – 22 iulie 2024: Completarea opțiunilor în fișele de înscriere de către absolvenții clasei a VIII-a și de către părinții acestora, asistați de diriginții claselor a VIII-a
- 11 – 12, 15 – 19 iulie 2024: Introducerea în baza de date computerizată (în aplicația informatică centralizată) a datelor din fișele de înscriere
- 11 – 12, 15 – 19 iulie 2024: Verificarea de către părinți și candidați a corectitudinii datelor din fișa listată de calculator, corectarea eventualelor greșeli în baza de date computerizată și listarea fișelor corectate din calculator, operațiuni ce se vor realiza utilizând aplicația informatică centralizată
- 22 iulie 2024: Termenul-limită pentru transmiterea bazei de date de la centrele de înscriere la centrul de admitere județean/al municipiului București, precum și a listei absolvenților care nu participă la repartizarea computerizată, prin confirmarea operațiunilor specifice în aplicația informatică centralizată
- 22 iulie 2024: Transmiterea bazei de date de la centrele de admitere județene/al municipiului București la Centrul național de admitere prin confirmarea, de către acestea, a finalizării operațiunilor specifice, în aplicația informatică centralizată
- 23 iulie 2024: Verificarea și corectarea eventualelor erori din bazele de date, precum candidați aflați în baza de date pentru admiterea computerizată și care au fost deja admiși la liceele la care se susțin probe de aptitudini etc., de către Comisia națională de admitere și comisiile de admitere județene/a municipiului București; transmiterea modificărilor la comisia națională
- 23 iulie 2024: Corectarea erorilor și confirmarea încheierii modificărilor în aplicația informatică centralizată
- 24 iulie 2024: Repartizarea computerizată în învățământul liceal a absolvenților clasei a VIII-a care nu împlinesc 18 ani până la data începerii cursurilor anului școlar 2024 – 2025
- 24 iulie 2024: Comunicarea rezultatelor candidaților repartizați computerizat în învățământul liceal